NGC 2477

NGC 2477 je otvorená hviezdokopa v súhvezdí Korma, ktorú objavil Nicolas Louis de Lacaille v roku 1751. Jej zdanlivá hviezdna veľkosť je 5,8.

Pre kompaktnosť vo svojom strede, bola kedysi klasifikovaná ako guľová hviezdokopa. Rôzne zdroje udávajú, že obsahuje 150 – 2000 hviezd 11. magnitúdy a menších. V prípade pravdivosti druhého údaju patrí k najväčším otvoreným hviezdokopám. Vyzerá ako hviezdokopa M11 Divá kačica v súhvezdí Štít, aj keď je oveľa slabšia. Jej vzdialenosť nie je doteraz spoľahlivo určená. Jeden zdroj udáva okolo 4000 svetelných rokov. Pod ňou leží hviezda b Puppis s magnitúdou 4,5.

Pozri aj 
 Zoznam NGC objektov

Súhvezdie Korma
2477
Otvorené hviezdokopy
Astronomické objekty objavené v roku 1751